Diari Oficial de la Generalitat Valenciana


Sumari del DOGV 8978, del 18-12-2020 (2020/10850)

RESOLUCIÓ de 17 de desembre de 2020, de la Vicepresidència i Conselleria d'Igualtat i Polítiques Inclusives, per la qual s'estableixen les mesures que cal adoptar durant el període nadalenc en la xarxa residencial de persones majors dependents de la Comunitat Valenciana, en el context de crisi sanitària ocasionada per la Covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10217


Data del document
:   17-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * assistència social
    * salut pública
    * equipament social
    * legislació
    * benestar social
    * política sanitària
    * malaltia infecciosa

RESOLUCIÓ de 17 de desembre de 2020, de la Vicepresidència i Conselleria d'Igualtat i Polítiques Inclusives, per la qual s'estableixen les mesures que cal adoptar durant el període nadalenc en la xarxa residencial de persones majors dependents de la Comunitat Valenciana, en el context de crisi sanitària ocasionada per la Covid-19. [2020/10063]  
Antecedents de fet  
1. Com a conseqüència de la situació d'emergència de salut pública ocasionada per la Covid-19, es declara pandèmia internacional per l'Organització Mundial de la Salut l'11 de març de 2020.  
2. La Covid-19, per la seua facilitat de contagi i ràpida extensió, ha generat un greu problema de salut pública global que ha tingut com a conseqüència l'adopció de mesures sanitàries i de limitació de la lliure circulació sense precedents, a fi de protegir a la població, sobretot els col·lectius més vulnerables.  
3. Les persones majors, en general, i les persones majors en residències en particular, s'han revelat com extremadament vulnerables a la pandèmia de Covid-19.  
4. El 22 d'octubre de 2020, el Consell Interterritorial del Sistema Nacional de Salut va acordar el document d'actuacions de resposta coordinada per al control de la transmissió de Covid-19.  
5. El 2 de desembre de 2020, el Consell Interterritorial del Sistema Nacional de Salut va adoptar l'acord pel qual es preveuen mesures de salut pública contra la Covid-19 per a la celebració de les festes nadalenques.  
  
Fonaments de dret  
1. Mitjançant el Reial decret 926/2020, de 25 d'octubre, el Govern d'Espanya va declarar l'estat d'alarma per a contindre la propagació d'infeccions causades per SARS-CoV-2 en tot el territori nacional, a l'empara de l'article 116,2 de la Constitució i de l'article 4 de la Llei orgànica 4/1981, d'1 de juny, dels estats d'alarma, excepció i setge.  
  
2. Mitjançant el Reial decret 956/2020, de 3 de novembre, es va prorrogar l'estat d'alarma, amb l'autorització prèvia del Ple del Congrés dels Diputats, que s'estendrà des de les 00.00 hores del 9 de novembre de 2020 fins a les 00.00 del 9 de maig de 2021.  
3. La Llei 3/2019, de 18 de febrer, de la Generalitat, de serveis socials inclusius de la Comunitat Valenciana, recull en l'article 5.3: «El sistema públic valencià de serveis socials té caràcter de servei públic essencial perquè se'n deriven prestacions indispensables per a satisfer les necessitats bàsiques personals i millorar les condicions de la qualitat de vida de la ciutadania segons el que disposa l'article 128.2 de la Constitució Espanyola.»  
4. La Vicepresidència i Conselleria d'Igualtat i Polítiques Inclusives va adoptar la Resolució de 17 d'agost de 2020, de la Vicepresidència i Conselleria d'Igualtat i Polítiques Inclusives, per la qual s'estableix el pla d'actuació en les residències de persones majors dependents, els centres de dia, els habitatges tutelats i els CEAM/CIM de la Comunitat Valenciana, en el context de crisi sanitària ocasionada per la Covid-19.  
  
5. Hi és aplicable el Decret 19/2020, de 5 de desembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma, i prorrogada pels Decrets 16/2020, de 5 de novembre, 17/2020, de 12 de novembre, i 18/2020, de 19 de novembre, del president de la Generalitat, i s'adopten noves mesures.  
  
6. Hi és aplicable la Resolució de 5 de desembre de 2020, de la consellera de Sanitat Universal i Salut Pública, per la qual s'acorden noves mesures addicionals a la Comunitat Valenciana com a conseqüència de la situació de crisi sanitària ocasionada per la Covid-19, que en relació amb els centres de persones majors i de persones amb diversitat funcional o problemes de salut mental, hi valdrà al que es disposa en l'ordenació que realitze la Vicepresidència i Conselleria d'Igualtat i Polítiques Inclusives.  
Valorada l'actual situació, resolc:  
  
Primer. Objecte i àmbit  
Mitjançant la present resolució s'estableixen les mesures per a adoptar en les residències de persones majors i persones majors dependents, compreses en l'àmbit de competències de la Vicepresidència i Conselleria d'Igualtat i Polítiques Inclusives.  
En relació amb les mesures adoptades, s'entendrà per període nadalenc el comprés entre el 24 de desembre de 2020 i el 6 de gener de 2021, ambdós inclosos.  
  
Segon. Mesures generals  
Per a permetre les eixides sense pernoctació o vacacionals d'una persona resident, o visites ordiaries, el centre haurà d'estar lliure de Covid-19 (sense brot ni sospita de brot, o amb brot tancat).  
En els casos en què les persones residents no gaudisquen de visites o eixides vacacionals es fomentarà un major contacte amb familiars, persones tutores o properes a través de mitjans telemàtics, o, en defecte d'això, es facilitarà una major informació telefònica personalitzada a la persona familiar o propera de referència sobre la situació de la persona resident.  
  
Tercer. Mesures específiques d'acord amb el nivell d'alerta  
  
Mesures en situació de nova normalitat i en nivell d'alerta 1  
  
Eixides sense pernoctació  
- Les eixides no podran realitzar-se en dies consecutius ni podran ser més de tres durant tot el període. A més, estaran restringides a un únic domicili d'un sol grup de convivència estable i mantenint la mateixa bambolla de convivència. En cap cas se superarà el nombre màxim de persones permés per les autoritats sanitàries per a la població general.  
- En cap cas la persona resident acudirà a un domicili en què visca una persona amb simptomatologia compatible amb Covid-19.  
  
- Per al cas en què es produïsca més d'una eixida de la persona resident, aquesta haurà de realitzar-se sempre al mateix domicili i sempre amb el mateix grup de convivència estable.  
- Es considerarà la persona major com una unitat de convivència.  
  
- Les eixides de les persones majors hauran de realitzar-se amb acompanyament d'una persona familiar, tutora o propera, amb l'autorització prèvia del centre.  
- L'horari d'entrada i d'eixida serà consensuat entre la direcció del centre i la persona usuària o els familiars, persones tutores o properes. Es recomana un horari entre les 12.00 i les 19.00 h. Es garantirà en tot cas el compliment de la limitació de la llibertat de circulació de les persones en horari nocturn establit per les autoritats competents.  
  
- Abans de l'eixida es proporcionarà a la persona resident material de protecció, que consistirà, com a mínim, en màscara quirúrgica.  
- Abans d'eixir del centre, així com al retorn, se li farà un control de temperatura. Si a l'eixida la temperatura és superior a 37°, no se li permetrà absentar-se del centre, i si és al retorn, romandrà en aïllament preventiu en una habitació individual fins a ser valorat per personal mèdic. En cap cas es procedirà al reingrés d'una persona que presente símptomes compatibles amb una infecció per Covid-19, i caldrà actuar en el seu entorn familiar de la mateixa manera que estiga determinat per a la població general.  
- En l'eixida s'acudirà directament al domicili familiar. No es podrà acudir a establiments o espais públics on no es puguen garantir les mesures sanitàries establides per autoritats sanitàries.  
- Durant l'estada al domicili, no s'hauran de produir trobades i contactes amb persones d'altres grups de convivència. Es respectaran les mesures de seguretat i higiene establides per les autoritats sanitàries per a la prevenció de la Covid-19, relatives al manteniment de la distància de seguretat, higiene de mans, ús de màscara (se'n recomana l'ús al domicili per part dels familiars, a excepció dels moments en què s'estiga menjant) i ventilació.  
- La persona familiar, tutora o propera signarà la declaració responsable elaborada per la Vicepresidència i Conselleria d'Igualtat i Polítiques Inclusives que a aquest efecte li facilitarà la direcció del centre. La persona acompanyant es comprometrà a adoptar totes les mesures preventives (distància de seguretat, higiene de mans, màscara i ventilació).  
  
- Es prendran, al retorn al centre, les mesures preventives i higièniques indicades. La persona resident serà dutxada i canviada de roba, i no seran necessaris l'aïllament ni la realització de cap prova diagnòstica. No obstant això, durant els dies següents a l'eixida, es realitzarà una major observació i seguiment de la persona resident per part del personal, per si apareguera alguna simptomatologia compatible amb una infecció per Covid-19.  
- Les famílies informaran la direcció del centre si en els dies posteriors a la visita de la persona usuària es produeix algun cas de Covid-19 en la unitat familiar amb la qual haja estat en contacte la persona resident, o si existeix dubte raonable que durant l'eixida s'haja pogut produir una exposició a la Covid-19 o que no s'hagen complit les recomanacions preventives. La direcció procedirà a l'aïllament preventiu de la persona resident i consultarà immediatament la comissió de control de Covid-19 en centres residencials del departament de salut sobre el procediment que cal seguir.  
  
Eixides vacacionals  
- Les persones residents que se'n vagen de vacances amb els seus familiars durant el període nadalenc, només podran fer-ho durant un període igual o superior a set dies. Hauran de sol·licitar-ho amb antelació i signar elles o els seus representants legals, segons el cas, el protocol d'eixides vacacionals de la Vicepresidència i Conselleria d'Igualtat i Polítiques Inclusives que a aquest efecte li facilitarà la direcció del centre.  
- Aquesta eixida estarà restringida a un únic domicili d'un sol grup de convivència estable i mantenint la mateixa bambolla de convivència. En cap cas se superarà el nombre màxim de persones permés per les autoritats sanitàries per a la població general.  
- En cap cas la persona resident acudirà a un domicili en què visca una persona amb simptomatologia compatible amb Covid-19.  
- Es considerarà la persona major com una unitat de convivència.  
  
- Abans de l'eixida es proporcionarà a la persona resident material de protecció, que consistirà, com a mínim, en màscara quirúrgica.  
- Abans d'eixir del centre, així com al retorn, se li farà un control de temperatura. Si a l'eixida la temperatura és superior a 37°, no se li permetrà absentar-se del centre.  
- En l'eixida s'acudirà directament al domicili familiar. No es podrà acudir a establiments o espais públics on no es puga garantir les mesures sanitàries establides per autoritats sanitàries.  
- Durant l'estada al domicili no s'hauran de produir trobades i contactes amb persones d'altres grups de convivència. Es respectaran les mesures de seguretat i higiene establides per les autoritats sanitàries per a la prevenció de la Covid-19, relatives al manteniment de la distància de seguretat, higiene de mans, ús de màscara (se'n recomana l'ús al domicili per part dels familiars, a excepció dels moments en què s'estiga menjant) i ventilació.  
- Per a poder realitzar el reingrés, amb caràcter general, el centre ha de comptar amb la disponibilitat de places per a aïllament determinades en la normativa vigent, i sempre que el centre estiga lliure de Covid-19.  
  
- La persona resident que sol·licite el reingrés, sempre que no presente símptomes compatibles amb la Covid-19, haurà de disposar d'una prova diagnòstica amb resultat negatiu per a Covid-19 realitzada dins de les 72 hores prèvies a l'ingrés, i haurà de sotmetre's a aïllament preventiu durant deu dies.  
- L'aïllament es realitzarà en una habitació individual amb bany d'ús exclusiu.  
- En cap cas hi reingressarà una persona que presente símptomes compatibles amb una infecció per Covid-19, i caldrà actuar en el seu entorn familiar de la mateixa manera que estiga determinat per a la població general.  
  
Visites ordinàries  
- Es permetran les visites d'una persona familiar, tutora o propera per persona resident, o fins a tres persones en el cas de persones convivents, sempre amb cita prèvia, d'una duració màxima d'una hora i almenys una vegada a la setmana, amb la finalitat de facilitar la relació familiar.  
- Les persones visitants accediran al perímetre del centre proveïdes d'EPI (que, com a mínim, serà màscara quirúrgica). A l'entrada es prendrà la temperatura a la visita, i si la temperatura corporal supera els 37°, no se li permetrà l'accés al centre. Se li proporcionarà gel hidroalcohòlic per a la neteja de mans. Es realitzarà la desinfecció de soles de calçat, roba, cadires de rodes, objectes o estris que procedisquen de l'exterior ,per a l'adequada protecció de les persones residents.  
- Durant la visita s'hauran d'observar les mesures d'higiene i prevenció establides per les autoritats sanitàries, i en particular el manteniment de la distància de seguretat ?sense que puga produir-se contacte físic entre la persona resident i les persones visitants?, la higiene de mans, ús permanent de màscara i ventilació. Durant la visita, sempre que siga possible, la persona resident portarà màscara o protecció frontal.  
- En el cas que el centre dispose d'espais a l'aire lliure, la visita es realitzarà preferentment en aquests espais, sempre que siguen d'ús privatiu i la meteorologia ho permeta, i es podran disposar estufes exteriors per a millorar el confort de les persones residents durant la visita; si no, haurà de realitzar-se en dependències reservades exclusivament per a visites, àmplies i ben ventilades i proveïdes de pantalles, barreres o altres elements de separació que impedisquen el contacte amb la persona resident.  
- Entre una i una altra visita el personal de neteja desinfectarà les dependències utilitzades.  
- Durant aquest període, no hi serà aplicable el que es disposa en l'apartat de visites ordinàries de la Resolució de 17 d'agost de 2020, de la Vicepresidència i Conselleria d'Igualtat i Polítiques Inclusives, per la qual s'estableix el pla d'actuació en les residències de persones majors dependents, els centres de dia, els habitatges tutelats i els CEAM/CIM de la Comunitat Valenciana, en el context de crisi sanitària ocasionada per la Covid-19, sobre l'organització del percentatge màxim de visites diàries, regulat en trams i depenent del nombre de persones residents en el centre.  
  
Mesures en el nivell d'alerta 2  
  
Eixides sense pernoctació  
- No es podran realitzar.  
  
Eixides vacacionals  
- Les persones residents que se'n vagen de vacances amb els seus familiars durant el període nadalenc només podran fer-ho durant un període igual o superior a set dies. Hauran de sol·licitar-ho amb antelació i signar elles o els seus representants legals, segons el cas, el protocol d'eixides vacacionals de la Vicepresidència i Conselleria d'Igualtat i Polítiques Inclusives que a aquest efecte li facilitarà la direcció del centre.  
- Aquesta eixida estarà restringida a un únic domicili d'un sol grup de convivència estable i mantenint la mateixa bambolla de convivència. En cap cas se superarà el nombre màxim de persones permés per les autoritats sanitàries per a la població general.  
- En cap cas la persona resident acudirà a un domicili en què visca una persona amb simptomatologia compatible amb Covid-19.  
- Es considerarà la persona major com una unitat de convivència.  
  
- Abans de l'eixida es proporcionarà a la persona resident material de protecció, que consistirà, com a mínim, en màscara quirúrgica.  
  
- Abans d'eixir del centre, així com al retorn, se li farà control de temperatura. Si a l'eixida la temperatura és superior a 37°, no se li permetrà absentar-se del centre.  
- En l'eixida s'acudirà directament al domicili familiar. No es podrà acudir a establiments o espais públics on no es puga garantir les mesures sanitàries establides per autoritats sanitàries.  
- Durant l'estada en el domicili no s'hauran de produir trobades i contactes amb persones d'altres grups de convivència. Es respectaran les mesures de seguretat i higiene establides per les autoritats sanitàries per a la prevenció de la Covid-19, relatives al manteniment de la distància de seguretat, higiene de mans, ús de màscara (se'n recomana l'ús al domicili per part dels familiars, a excepció dels moments en què s'estiga menjant) i ventilació.  
- Per a poder realitzar el reingrés, amb caràcter general, el centre ha de comptar amb la disponibilitat de places per a aïllament determinades en la normativa vigent i sempre que el centre estiga lliure de Covid-19.  
  
- La persona resident que sol·licite el reingrés, sempre que no presente símptomes compatibles amb la Covid-19, haurà de disposar d'una prova diagnòstica amb resultat negatiu per a Covid-19 realitzada dins de les 72 hores prèvies a l'ingrés, i haurà de sotmetre's a aïllament preventiu durant deu dies.  
- L'aïllament es realitzarà en una habitació individual amb bany d'ús exclusiu.  
- En cap cas, reingressarà una persona que presente símptomes compatibles amb una infecció per Covid-19, i caldrà actuar en el seu entorn familiar de la mateixa manera que estiga determinat per a la població general.  
  
Visites ordinàries  
- Es permetran les visites d'una persona familiar, tutora o propera per persona resident, o fins a tres persones en el cas de persones convivents, sempre amb cita prèvia, d'una duració màxima d'una hora i almenys una vegada a la setmana, amb la finalitat de facilitar la relació familiar.  
- Les persones visitants accediran al perímetre del centre proveïdes d'EPI (que, com a mínim, serà màscara quirúrgica). A l'entrada es prendrà la temperatura a la visita, i si la temperatura corporal supera els 37°, no se li permetrà l'accés al centre. Se li proporcionarà gel hidroalcohòlic per a la neteja de mans. Es realitzarà la desinfecció de soles de calçat, roba, cadires de rodes, objectes o estris que procedisquen de l'exterior, per a l'adequada protecció de les persones residents.  
- Durant la visita s'hauran d'observar les mesures d'higiene i prevenció establides per les autoritats sanitàries, i en particular el manteniment de la distància de seguretat ?sense que puga produir-se contacte físic entre la persona resident i les persones visitants?, la higiene de mans, ús permanent de màscara i ventilació. Durant la visita, sempre que siga possible, la persona resident portarà màscara o protecció frontal.  
- En el cas que el centre dispose d'espais a l'aire lliure, la visita es realitzarà preferentment en aquests espais, sempre que siguen d'ús privatiu i la meteorologia ho permeta, i podran disposar-se estufes exteriors per a millorar el confort de les persones residents durant la visita. Si no, haurà de realitzar-se en dependències reservades exclusivament per a visites, àmplies i ben ventilades i proveïdes de pantalles, barreres o altres elements de separació que impedisquen el contacte amb la persona resident.  
- Entre dues visites, el personal de neteja desinfectarà les dependències utilitzades.  
- Durant aquest període, no hi serà aplicable el que es disposa en l'apartat de visites ordinàries de la Resolució de 17 d'agost de 2020, de la Vicepresidència i Conselleria d'Igualtat i Polítiques Inclusives, per la qual s'estableix el pla d'actuació en les residències de persones majors dependents, els centres de dia, els habitatges tutelats i els CEAM/CIM de la Comunitat Valenciana, en el context de crisi sanitària ocasionada per la Covid-19, sobre l'organització del percentatge màxim de visites diàries, regulat en trams i depenent del nombre de persones residents en el centre.  
  
Mesures en el nivell d'alerta 3   
  
Eixides sense pernoctació  
- No es podran realitzar.  
  
Eixides vacacionals  
- Les persones residents que se'n vagen de vacances amb els seus familiars durant el període nadalenc només podran fer-ho durant un període igual o superior a set dies. Hauran de sol·licitar-ho amb antelació i signar elles o els seus representants legals, segons el cas, el protocol d'eixides vacacionals de la Vicepresidència i Conselleria d'Igualtat i Polítiques Inclusives que a aquest efecte li facilitarà la direcció del centre.  
- Aquesta eixida estarà restringida a un únic domicili d'un sol grup de convivència estable i mantenint la mateixa bambolla de convivència. En cap cas se superarà el nombre màxim de persones permés per les autoritats sanitàries per a la població general.  
- En cap cas la persona resident acudirà a un domicili en què visca una persona amb simptomatologia compatible amb Covid-19.  
- Es considerarà la persona major com una unitat de convivència.  
  
- Abans de l'eixida es proporcionarà a la persona resident material de protecció, que consistirà, com a mínim, en màscara quirúrgica.  
  
- Abans d'eixir del centre, així com al retorn, se li farà un control de temperatura. Si a l'eixida la temperatura és superior a 37°, no se li permetrà absentar-se del centre.  
- En l'eixida s'acudirà directament al domicili familiar. No es podrà acudir a establiments o espais públics on no es puga garantir les mesures sanitàries establides per autoritats sanitàries.  
- Durant l'estada en el domicili no s'hauran de produir trobades i contactes amb persones d'altres grups de convivència. Es respectaran les mesures de seguretat i higiene establides per les autoritats sanitàries per a la prevenció de la Covid-19, relatives al manteniment de la distància de seguretat, higiene de mans, ús de màscara (se'n recomana l'ús al domicili per part dels familiars, a excepció dels moments en què s'estiga menjant) i ventilació.  
- Per a poder realitzar el reingrés, amb caràcter general, el centre ha de comptar amb la disponibilitat de places per a aïllament determinades en la normativa vigent i sempre que el centre es trobe lliure de Covid-19.  
- La persona resident que sol·licite el reingrés, sempre que no presente símptomes compatibles amb la Covid-19, haurà de disposar d'una prova diagnòstica amb resultat negatiu per a Covid-19 realitzada dins de les 72 hores prèvies a l'ingrés, i haurà de sotmetre's a aïllament preventiu durant deu dies.  
- L'aïllament es realitzarà en una habitació individual amb bany d'ús exclusiu.  
- En cap cas, es procedirà al reingrés d'una persona que presente símptomes compatibles amb una infecció per Covid-19, i caldrà actuar en el seu entorn familiar de la mateixa manera que estiga determinat per a la població general.  
  
Visites ordinàries  
- Es permetran les visites d'una persona familiar, tutora o propera per persona resident, o fins a tres persones en el cas de persones convivents, sempre amb cita prèvia, d'una duració màxima d'una hora i almenys una vegada a la setmana, amb la finalitat de facilitar la relació familiar. En el cas de ser més d'una persona visitant, aquestes ho faran separadament, i es distribuirà el temps total de la vista entre cadascuna, i amb higienització posterior a cadascuna d'elles.  
- Les persones visitants accediran al perímetre del centre proveïdes d'EPI (que, com a mínim, serà màscara quirúrgica). A l'entrada es prendrà la temperatura a la visita, i si la temperatura corporal supera els 37°, no se li permetrà l'accés al centre. Se li proporcionarà gel hidroalcohòlic per a la neteja de mans. Es realitzarà la desinfecció de soles de calçat, roba, cadires de rodes, objectes o estris que procedisquen de l'exterior, per a l'adequada protecció de les persones residents.  
- Durant la visita s'hauran d'observar les mesures d'higiene i prevenció establides per les autoritats sanitàries, i en particular el manteniment de la distància de seguretat ?sense que puga produir-se contacte físic entre la persona resident i les persones visitants?, la higiene de mans, ús permanent de màscara i ventilació. Durant la visita, sempre que siga possible, la persona resident portarà màscara o protecció frontal.  
- En el cas que el centre dispose d'espais a l'aire lliure, la visita es realitzarà preferentment en aquests espais, sempre que siguen d'ús privatiu i la meteorologia ho permeta, i podran disposar-se estufes exteriors per a millorar el confort de les persones residents durant la visita. Si no, haurà de realitzar-se en dependències reservades exclusivament per a visites, àmplies i ben ventilades i proveïdes de pantalles, barreres o altres elements de separació que impedisquen el contacte amb la persona resident.  
- Entre dues visites, el personal de neteja desinfectarà les dependències utilitzades.  
- Durant aquest període, no serà aplicable el que es disposa en l'apartat de visites ordinàries de la Resolució de 17 d'agost de 2020, de la Vicepresidència i Conselleria d'Igualtat i Polítiques Inclusives, per la qual s'estableix el pla d'actuació en les residències de persones majors dependents, els centres de dia, els habitatges tutelats i els CEAM/CIM de la Comunitat Valenciana, en el context de crisi sanitària ocasionada per la Covid-19, sobre l'organització del percentatge màxim de visites diàries, regulat en trams i depenent del nombre de persones residents en el centre.  
  
Mesures en el nivell d'alerta 4  
  
Eixides ordinàries  
Eixides sense pernoctació  
  
Eixides vacacionals  
- No es podran realitzar.  
  
Visites ordinàries  
- No es podran realitzar  
  
Quart. Eficàcia de la present resolució  
Aquesta resolució tindrà eficàcia a les residències de persones majors i persones majors dependents.  
Si l'autoritat sanitària determina que la situació epidemiològica comporta, com a conseqüència, l'aplicació del que es disposa en uns nivells d'alerta per a una determinada demarcació territorial, s'aplicarà de manera singular el que s'estableix en el nivell d'alerta que es determine.  
Per a tot el que no es regula en la present resolució hi valdrà el que es disposa en la Resolució de 17 d'agost de 2020, de la Vicepresidència i Conselleria d'Igualtat i Polítiques Inclusives, per la qual s'estableix el pla d'actuació en les residències de persones majors dependents, els centres de dia, els habitatges tutelats i els CEAM/CIM de la Comunitat Valenciana, en el context de crisi sanitària ocasionada per la Covid-19, o la norma que la substituïsca.  
  
Cinqué. Supeditació a la normativa establida per les autoritats competents en l'àmbit sanitari  
La present resolució queda supeditada a la normativa que aproven els òrgans de l'Administració general de l'Estat i de la comunitat autònoma competent en matèria sanitària.  
Seran d'obligat compliment la present resolució, així com els protocols i normativa dictada per la Vicepresidència i Conselleria d'Igualtat i Polítiques Inclusives i per la Conselleria de Sanitat Universal i Salut Pública en matèria de salut pública, seguretat, higiene, prevenció i protecció contra la Covid-19 de les residències de persones majors dependents, els centres de dia, els habitatges tutelats i els CEAM/CIM i centres assimilats.  
  
Sisé. Producció d'efectes  
La present resolució entrarà en vigor en el dia de la publicació en el Diari Oficial de la Generalitat Valenciana i serà aplicable en el període comprés entre el 24 de desembre de 2020 i el 6 de gener de 2021, ambdós inclosos.  
S'adverteix que la present resolució posa fi a la via administrativa, i que contra aquesta es pot interposar un recurs contenciós administratiu en el termini de dos mesos, comptats des de l'endemà de ser notificada, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o un recurs potestatiu de reposició davant del mateix òrgan que va dictar, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
València 17 de desembre de 2020.- La vicepresidenta i consellera d'Igualtat i Polítiques Inclusives: Mónica Oltra Jarque.